Η **Λιουντμίλα Αλεξάντροβνα Πούτινα**(ρωσικά: *Людмила Александровна Путина*‎, γεννηθείσα **Σκρέμπνιεβα**, ρωσικά: *Шкребнева*‎*,* στον δεύτερο γάμο **Οτσερέτναγια**, ρωσικά: *Очеретная*‎, 6 Ιανουαρίου 1958, Καλίνινγκραντ) είναι η πρώην σύζυγος του Προέδρου και πρώην Πρωθυπουργού της Ρωσίας Βλαντίμιρ Πούτιν.

Νεανικά χρόνια και εκπαίδευση
-----------------------------

Η Πούτινα  γεννήθηκε στο Καλίνινγκραντ της Σοβιετικής Ένωσης, και είναι κόρη του Αλεξάντρ Αμπράμοβιτς Σκρέμπνιεφ (Александр Абрамович Шкребнев) και της Γιεκατερίνα Τίχονοβνα Σκρέμπνιεβα (Екатерина Тихоновна Шкребнева). Ο πατέρας της εργάζονταν στη βιομηχανική ζώνη του Καλίνιγκραντ.

Σπούδασε γλωσσολόγος. Το 1986, η Πούτινα αποφοίτησε από τη σχολή Ισπανικής γλώσσας και φιλολογίας του Τμήματος Φιλολογίας του Κρατικού Πανεπιστημίου του Λένινγκραντ.

Καριέρα
-------

Ο γάμος των Πούτιν στις 28 Ιουλίου 1983
Τα πρώτα χρόνια του εργασιακού της βίου ήταν αεροσυνοδός με βάση το Καλίνινγκραντ στην Aeroflot. Από το 1990 μέχρι το 1994 δίδαξε Γερμανικά στο Τμήμα Φιλολογίας του  Κρατικού Πανεπιστημίου του Λένινγκραντ. Για μερικά χρόνια μέχρι το 1999 ήταν αντιπρόσωπος Μόσχας της JSC Telecominvest.

Η Πούτινα διατήρησε χαμηλό προφίλ στην πολιτική σκηνή της Ρωσίας, αποφεύγοντας γενικά τα φώτα της δημοσιότητας εκτός εκεί που απαιτούνταν από το πρωτόκολλο και περιορίζοντας το δημόσιο ρόλο της σε υποστηρικτικές δηλώσεις για το σύζυγό της.

### Προτάσεις για μεταρρυθμίσεις στην ορθογραφία

Η Πούτινα είναι έφορος σε ένα ταμείο που είχε ως σκοπό την ανάπτυξη της Ρωσικής γλώσσας και μερικές φορές κάνει δηλώσεις σε σχέση με τη Ρωσική γλώσσα και εκπαίδευση. Η προτίμησή της για τη "συνέχιση και διατήρηση" της Ρωσικής γλώσσας την έχει οδηγήσει να κάνει δημόσιες δηλώσεις ενάντια στην ορθογραφική μεταρρύθμιση. Η Ρωσική Ακαδημία Επιστημών χρηματοδότησε μια επιτροπή να μελετήσει την ορθογραφία της Ρωσικής γλώσσας και να προτείνει αλλαγές. Οι συστάσεις τους δημοσιεύθηκαν το 2002 μετά από οχτώ χρόνια εργασίας, αλλά στη συνέχεια διακόπηκαν από την Πούτινα, η οποία χρησιμοποίησε την άνθιση της οικονομίας της Ρωσίας ως ένα από τα επιχειρήματα για να αιτιολογήσει ότι η ορθογραφική μεταρρύθμιση δεν ήταν μόνο αχρείαστη αλλά και άστοχη. Εντούτοις, παρόλο που μια εφημερίδα της Μόσχας άφησε να εννοηθεί ότι η "Λιουντμίλα Πούτινα ακύρωσε *de facto* οποιαδήποτε προσπάθεια για μεταρρύθμιση της ορθογραφίας," παραμένει το γεγονός ότι η δημόσια και ακαδημαϊκή αντίδραση στις μεταρρυθμίσεις ήταν επαρκώς αρνητική ώστε η απόπειρα αυτή να εγκαταληφθεί.

Γάμος και διαζύγιο
------------------

Η Λιουντμίλα Πούτινα με τον Βλαντίμιρ Πούτιν μετά την ορκωμοσία του στις 7 Μαΐου 2000.
Η Πούτινα γνώρισε τον Βλαντίμιρ Πούτιν στο Λένινγκραντ. Παντρεύτηκαν στις 28 Ιουλίου 1983. Το ζευγάρι απέκτησε δύο κόρες, τη Μαρία (γενν. 1985) και την Κατερίνα (γενν. 1986). Τα παιδιά παρακολούθησαν το Γερμανικό Σχολείο της Μόσχας (*Deutsche Schule Moskau*) μέχρι τον διορισμό του Πούτιν ως Πρωθυπουργού το 1999. Οι φωτογραφίες τους δεν έχουν δημοσιευθεί από τα Ρωσικά μέσα ενημέρωσης, ούτε και οικογενειακή φωτογραφία.

Στις 6 Ιουνίου 2013, η Πούτινα και ο σύζυγός της ανακοίνωσαν δημοσίως τη λήξη του γάμου τους μετά από αμοιβαία απόφαση. Η ανακοίνωση του διαζυγίου έγινε μπροστά σε κάμερα για τις ρωσικές ειδήσεις στο Παλάτι του Κρεμλίνου, τερματίζοντας μια πολυετή παραφιλολογία σχετικά με τη σχέση τους. Τον Απρίλιο του 2014, το Κρεμλίνο επιβεβαίωσε ότι το διαζύγιό τους είχε οριστικοποιηθεί.

Τον Ιανουάριο του 2016 η Πούτινα βρέθηκε στο μάτι του κυκλώνα των ΜΜΕ σχετικά με τον υποτιθέμενο γάμο της με έναν άνδρα ονόματι Αρτούρ Οτσερέτνι στις αρχές του 2015.

Παραπομπές
----------

1. ↑  cn.ieonline.microsoft.com/knows/search?mkt=zh-cn&q=Lyudmila+Putina.
2. ↑  www.telegraph.co.uk/news/worldnews/vladimir-putin/10107804/Lyudmilla-Putin-from-the-shadows-to-the-wilderness.html.
3. ↑  www.bbc.co.uk/news/world-europe-22093625.
4. ↑  persona.rin.ru/eng/view/f/0/18919/ivanova-lyudmila.
5. ↑  *"Особая папка" Владимира Путина: итоги первого президентского срока и отношения с крупными собственниками', 'Алексей Мухин*
Центр политической информации, 2004, p.22
6. ↑  *Участники президентской кампании*, Алексей Мухин
Центр, (политической информации, 2004), p. 12
7. ↑  *Взлет и падение государства российского*, Борис Николаевич Красильников, (Макс-Принт, 2003), p.572
8. 1 2  Baczynska, Gabriela (2013-06-07). «For Lyudmila Putin, solace now that first lady 'shift' is done». Reuters. Moscow. Αρχειοθετήθηκε από το πρωτότυπο στις 2013-06-11.. Ανακτήθηκε στις 2013-06-08.
9. ↑  Rudneva, Elena et al. Germans attacked Putins.
10. ↑  «GermansSee Shady City Link». *The St. Petersburg Times*. 29 Ιουλίου 2005. Αρχειοθετήθηκε από το πρωτότυπο στις 21 Φεβρουαρίου 2014. Ανακτήθηκε στις 7 Φεβρουαρίου 2014.
11. ↑  «Inopressa: "Телекоминвест" загадывает загадки». Inopressa.ru. Αρχειοθετήθηκε από το πρωτότυπο στις 6 Φεβρουαρίου 2012. Ανακτήθηκε στις 7 Φεβρουαρίου 2014.
12. ↑  Hasani Gittens (26 July 2014). «Meet the Putins: Inside the Russian Leader's Mysterious Family». NBC News. Αρχειοθετήθηκε από το πρωτότυπο στις 2014-11-24.. Ανακτήθηκε στις 2014-11-28.
13. ↑  «Moscow». Times Higher Education. 26 Απριλίου 2002. Αρχειοθετήθηκε από το πρωτότυπο στις 21 Μαΐου 2011. Ανακτήθηκε στις 10 Ιουνίου 2010.
14. ↑  «Language debate rages in Russia». BBC News. 2002-04-18. Αρχειοθετήθηκε από το πρωτότυπο στις 2009-02-10.. Ανακτήθηκε στις 2010-06-10.
15. ↑  «Lyudmila Putina Once Called Her Husband a Vampire». *The Moscow Times*. 2013-06-07. Αρχειοθετήθηκε από το πρωτότυπο στις 2013-06-07.. Ανακτήθηκε στις 2013-06-08.
16. ↑  «Mystery of Russia's missing First Lady: Is Putin's 'affair' with spy Anna Chapman the reason Lyudmila is never seen in public... or is she just locked away in a monastery?». *Daily Mail* (Mail Online). 2012-04-23. Αρχειοθετήθηκε από το πρωτότυπο στις 2013-06-07.. Ανακτήθηκε στις 2012-05-10.
17. ↑  Hutchinson, Bill (2013-06-06). «Vladimir Putin and wife Lyudmila divorce after 30 years of marriage». *Daily News*.. Ανακτήθηκε στις 2013-06-08.
18. ↑  «Russia President Vladimir Putin's divorce goes through». BBC News. 2014-04-02. Αρχειοθετήθηκε από το πρωτότυπο στις 2014-04-02.. Ανακτήθηκε στις 2014-04-02.
19. ↑  Putin's ex-wife sets Russian rumor mill churning, Deutsche Welle (28 January 2016)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λιουντμίλα Πούτινα** |

* Επίσημη βιογραφία

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 494144647704247014341
* LCCN: no2003116569
* ISNI: 0000 0003 6852 7661
* GND: 123274796

 |

 |